b'\n_START_ARTICLE_\nNikomakhos (Aristoteleen poika)\n_START_PARAGRAPH_\nNikomakhos (muinaiskreikaksi \xce\x9d\xce\xb9\xce\xba\xcf\x8c\xce\xbc\xce\xb1\xcf\x87\xce\xbf\xcf\x82) (n. 325 eaa.) oli Aristoteleen poika. H\xc3\xa4nen \xc3\xa4itins\xc3\xa4 oli Herpyllis, joka oli Aristoteleen rakastajatar h\xc3\xa4nen vaimonsa Pythiaan kuoleman j\xc3\xa4lkeen._NEWLINE_Sudan mukaan Nikomakhos oli kotoisin Stageirasta, filosofi, sek\xc3\xa4 Theofrastoksen oppilas ja eromenos eli poikarakastettu. H\xc3\xa4net oli nimetty Aristoteleen is\xc3\xa4n Nikomakhoksen mukaan. Aristoteleen testamentti m\xc3\xa4\xc3\xa4r\xc3\xa4si Nikomakhoksen Aristoteleen ottopojan Nikanorin hoitoon._NEWLINE_Nikomakhos on mahdollisesti kirjoittanut kommentaarin is\xc3\xa4ns\xc3\xa4 fysiikan luennoista. Tutkijat ovat ajatelleet, ett\xc3\xa4 Aristoteleen etiikan luennoista tehty kokoelma Nikomakhoksen etiikka olisi nimettu Nikomakhoksen mukaan. Useat antiikin aikaiset toimittajat ovat saattaneet sulauttaa Aristoteleen eettiset teokset yhteen Nikomakhoksen niist\xc3\xa4 tekemien kommentaarien kanssa._NEWLINE_Antiikin ajan l\xc3\xa4hteiden mukaan Nikomakhos kuoli taistelussa ollessaan viel\xc3\xa4 nuori.'